พีรชาดา ขุนรักษ์

พีรชาดา ขุนรักษ์  เกิดวันที่ 10 กันยายน 2537 เป็นนางงาม รองอันดับ 1 มิสแกรนด์ไทยแลนด์ 2019และได้เป็นเป็นตัวแทนประเทศไทยเข้าร่วมการประกวด เฟซออฟบิวตีอินเตอร์เนชันแนล 2019. เธอเป็นคนไทยคนที่สองที่ชนะการประกวดในเวทีนี้ ต่อจาก ธนิศา ปัญญาภู ที่ชนะในปี 2017 และพลอยยังครองตำแหน่งยาวนานถึง 4 ปี คือ 2019-2022 เนื่องจากสถานการณ์โควิด-19 ซึ่งกองประกวดไม่สามารถจัดการประกวดได้

ประวัติ
พลอย พีรชาดา เกิดเมื่อวันที่ 10 กันยายน 2537 เกิดและโตที่ อำเภอหาดใหญ่ จังหวัดสงขลา เรียนจบชั้นมัธยมศึกษาตอนปลายจากโรงเรียนหาดใหญ่วิทยา และคณะวิทยาการจัดการ สาขาวิชา การจัดการประชุม นิทรรศการและการท่องเที่ยวเพื่อเป็นรางวัล มหาวิทยาลัยสงขลานครินทร์ 

การประกวด

ไทยซุปเปอร์โมเดลคอนเทสต์ 2015
พลอยได้เข้าร่วมการประกวดไทยซุปเปอร์โมเดลคอนเทสต์ 2015 ได้รางวัลพิเศษ Editor's Choice และสามารถผ่านเข้ารอบ 10 คนสุดท้ายเท่านั้น

มิสยูนิเวิร์สไทยแลนด์ 2559
พลอยได้เข้าร่วมการประกวด มิสไทยยูนิเวิร์สไทยแลนด์ 2016 และสามารถเข้ารอบ 10 คนสุดท้ายเท่านั้น

มิสยูนิเวิร์สไทยแลนด์ 2561
พลอยได้กลับมาเข้าร่วมการประกวด มิสยูนิเวิร์สไทยแลนด์ 2018 แต่น่าเสียดายที่ในปีนี้เธอไม่สามารถผ่านเข้ารอบได้

มิสไทยแลนด์เวิลด์ 2018
พลอยได้เข้าร่วมการประกวด มิสไทยแลนด์เวิลด์ 2018 สามารถเข้ารอบ 12 คนสุดท้ายเท่านั้น

มิสแกรนด์น่าน 2019
พลอยได้เข้าร่วมการประกวด มิสแกรนด์น่าน​ 2019 และเธอได้เป็นผู้ชนะ และได้รับรางวัลพิเศษ Best Performance เป็นตัวแทนในการประกวด มิสแกรนด์ไทยแลนด์ 2019ต่อไป

มิสแกรนด์ไทยแลนด์ 2019
พลอยได้เป็นตัวแทน มิสแกรนด์น่าน​ 2019 เข้าร่วมการประกวด มิสแกรนด์ไทยแลนด์ 2019 และได้รับตำแหน่ง รองอันดับ 1 มิสแกรนด์ไทยแลนด์ 2019 และยังได้รับรางวัลพิเศษอื่นๆ จากการประกวดครั้งนี้อีกได้แก่ , นางงามหน้าสวย, Best Designer Award, มิสแกรนด์ขวัญใจ 5 จังหวัดชายแดนภาคใต้ และ Global Beauties Choice Award

เฟซออฟบิวตีอินเตอร์เนชันแนล 2019
พลอยได้รับการแต่งตั้งให้ดำรงตำแหน่ง เฟซออฟบิวตีอินเตอร์เนชันแนลไทยแลนด์ 2019 และเป็นตัวแทนประเทศไทยไปประกวด เฟซออฟบิวตีอินเตอร์เนชันแนล 2019 ณ ปัมปังก้า ประเทศฟิลิปปินส์ โดยเธอสามารถคว้าตำแหน่งชนะเลิศมาครองได้และยังได้รับรางวัลพิเศษอีก 3 รางวัลใหญ่ Miss APC Smile, Miss People’s choice และ Best in Swimsuit หรือชุดว่ายน้ำยอดเยี่ยม และไม่น่าเชื่อว่าเธอจะสามารถครองตำแหน่งได้ยาวนานที่สุดเท่าเคยจัดการประกวดมา เนื่องจากสถานการณ์โควิค-19 ซึ่งไม่สามารถจัดการประกวดได้ เธอจึงดำรงตำแหน่งต่อเนื่องถึง 4 ปี นับตั้งแต่ปี 2019-2022 ก่อนเวทีนี้กลับมาจัดอีกครั้งในปี 2023
มิสยูนิเวิร์สกรุงเทพมหานคร 2025
พลอยได้กลับมาประกวดอีกครั้ง ในมิสยูนิเวิร์สกรุงเทพมหานคร โดยได้ดำรงตำแหน่ง รองอันดับ 1 และได้ผ่านเข้ารอบ 2 คนสุดท้าย และผู้ดำรงตำแหน่งคือ แพรววณิชยฐ์ เรืองทอง


 ผลงาน 

 ละครโทรทัศน์ทั้งหมดออกอากาศทางช่อง 8 
 ปี พ.ศ.  เรื่อง   บทบาท 2566  ตะนาวศรี   ชิดชนก 2567  วิญญาณแพศยา  เจ้านางปางลีลา (รับเชิญ) เจ้าพ่อ  ปอแก้ว2569ลายราชสีห์

 มิวสิกวิดีโอ 
 ปี   เพลง  ศิลปิน  แสดงร่วม2562เฉียบP-HOT ft. WAY-G , DREAMHIGHมณีรัตน์ แดงประเสริฐลองรวยDTK BOY BANDกมลรัตน์ ทานนท์, นฤมล คำพันธ์2565ภาพม่านกระซิบรักปุ้ย ดวงพร

 อ้างอิง 

แหล่งข้อมูลอื่น 
Miss Grand Thailand Official Website


หมวดหมู่:บุคคลจากอำเภอหาดใหญ่
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:บุคคลจากโรงเรียนหาดใหญ่วิทยาลัย
หมวดหมู่:บุคคลจากคณะวิทยาการจัดการ มหาวิทยาลัยสงขลานครินทร์
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:นางงามไทย
หมวดหมู่:ผู้เข้าร่วมประกวดนางงาม
หมวดหมู่:นักแสดงหญิงชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:นางแบบไทย